Ritratt: Pexels .td_uid_2_604089e556db8_rand.td-a-rec-img{text-align:left}.td_uid_2_604089e556db8_rand.td-a-rec-img img{margin:0 auto 0 0} Il-Partit Nazzjonalista fi stqarrija qal li l-Ministru għall-Edukazzjoni Justyne Caruana gidbet fil-Parlament meta qalet li t-Think Tank dwar l-edukazzjoni ma kellux terminu ta' żmien biex ilesti x-xogħol mitlub minnu. L-istqarrija li kienet iffirmata mill-kelliem għall-Edukazzjoni u l-Isport Clyde Puli, spjegat li dan seħħ fi tweġiba li ngħatat fil-Parlament għall-mistoqsija parlamentari mill-Oppożizzjoni dwar il-proposti għall-futur tal-edukazzjoni fid-dawl tal-Covid-19. Żiedu li r-rapport kellu jkun lest sal-14 ta' Settembru 2020. Il-Partit Nazzjonalista qal li l-Ministru fit-tweġiba tagħha kkonfermat li t-Think Tank li ġie mwaqqaf f'Mejju tal-2020 ma kienx iltaqa' sa Settembru. Fit-tweġiba tagħha l-Ministru għall-Edukazzjoni qalet li t-Think Tank iltaqa' erba' darbiet f'Diċembru. Il-PN kompla li l-pajjiż jinsab fl-eqqel tal-pandemija u r-rapport ilu li suppost tlesta kważi sitt xhur madankollu s-settur edukattiv, l-edukaturi, l-ġenituri u l-istudenti ma raw l-ebda rapport u l-ebda proposta dwar kif dan is-settur se jimxi 'l quddiem. Għafas hawn biex tara l-istqarrija oriġinali ppubblikata mill-Ministeru għall-Edukazzjoni f'Mejju li għadda li fiha hemm miktub li r-rapport kellu jkun lest sa-14 ta' Settembru 2020. "Think tank bla struttura u bla ħsieb" – Delia Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_604089e557055_rand.td-a-rec-img{text-align:left}.td_uid_3_604089e557055_rand.td-a-rec-img img{margin:0 auto 0 0}